ברוני ג'יימס

לברון ריימון "ברוני" ג'יימס הבן (באנגלית: LeBron Raymone "Bronny" James Junior; נולד ב-6 באוקטובר 2004) הוא כדורסלן אמריקאי המשחק בעמדת הרכז, ובנו הבכור של שחקן ה-NBA לברון ג'יימס. ג'יימס נולד ב-6 באוקטובר 2004 ללברון ג'יימס בן ה-19, שסיים את עונת הבכורה שלו ב-NBA וזכה בפרס רוקי השנה, וחברתו סוואנה ברינסון בת ה-18, אשר נישאו ב-2013. כילד שיחק ברוני בכמה ענפי ספורט, כולל כדורסל וכדורגל, וכבר כשהיה בן 10 משכו מהלכיו ממשחקי כדורסל לנוער תשומת לב בכל רחבי ארצות הברית. בילדותו שיחק ג'יימס בקבוצת מיאמי סיטי בולרס יחד עם ג'ט הווארד, בחטיבת הביניים הוא שיחק במדי קבוצת נורת' קואסט בלו צ'יפס ובקבוצת הכדורסל של בית ספרו אולד טרייל בעיר באת', אוהיו, והוביל אותה לזכייה בטורניר הליגה. ב-6 באוגוסט 2018 הוא נרשם לבית הספר Crossroads בסנטה מוניקה, קליפורניה, לאחר שאביו עבר ללוס אנג'לס לייקרס, וב-3 בדצמבר, במשחקו הראשון בבית הספר, קלע 27 נקודות בניצחון 61–48 על חטיבת הביניים קלבר סיטי. באפריל 2019 הוא ערך את הופעת הבכורה שלו בליגת הכדורסל הנוער של נייקי, במדי קבוצת Strive for Greatness. ב-29 במאי 2019 עבר ג'יימס עבר לבית הספר סיירה קניון בצ'טסוורת', לוס אנג'לס, לשנת הלימודים הראשונה שלו בתיכון. הוא הצטרף לבית הספר עם אחיו ברייס (אנ'), שלמד בחטיבת הביניים, ועם זאיר וייד, בנו של דוויין וייד, חברו של אביו לקבוצה במיאמי היט. לקראת תחילת העונה הודיעה רשת ESPN שתשדר 15 ממשחקי הקבוצה, ב-21 בנובמבר 2019 ערך ג'יימס את הופעת הבכורה שלו בתיכון כשקלע 10 נקודות מהספסל בניצחון 91–44 על מונטגומרי, וב-14 בדצמבר קלע 15 נקודות ונבחר ל-MVP בניצחון 59–56 על בית ספרו של אביו, סנט וינסנט–סנט מרי. ב-15 בינואר 2020 קלע ג'יימס שיא עונתי של 17 נקודות בניצחון 117–62 על ויופוינט. כפרשמן העמיד ג'יימס ממוצעים של 4.1 נקודות ב-15 דקות למשחק, והיה היחיד בקבוצה, שסיימה במאזן 30–4, שהופיע בכל משחקיה. סיירה קניון העפילה לגמר אליפות המדינה, אך הוא בוטל עקב מגפת הקורונה בארצות הברית. בפברואר 2021 קרע ג'יימס את המניסקוס באימון ועבר ניתוח, ולא שיחק אף משחק רשמי במדי סיירה קניון עד ההפסד 72–80 לתיכון סנטניאל בגמר האזור המזרחי של ליגת התיכונים של קליפורניה ב-11 ביוני, בו קלע שבע נקודות. ב-4 בדצמבר 2021 היה ג'יימס הקלע המוביל עם 19 נקודות בניצחון 71–53 על סנט וינסנט–סנט מרי במשחק שנערך בסטייפלס סנטר, אולמה הביתי של קבוצתו של אביו לוס אנג'לס לייקרס. בעונתו השלישית העמיד ג'יימס ממוצעים של 8.8 נקודות, 3.3 ריבאונדים, 2.8 אסיסטים ו-1.9 חטיפות למשחק ב-29 הופעות. בעונת הסיניור, האחרונה שלו בתיכון, הפך ג'יימס למוביל בקבוצה והצטרף אליו אחיו הצעיר ברייס. באוגוסט 2022 שיחק עם קבוצתו בשלושה משחקי ראווה באירופה, ובמשחק השני הוביל את הקלעים עם 25 נקודות בהפסד 85–97 לנבחרת צרפת עד גיל 18 בפריז. לאחר שהחמיץ את שני המשחקים הראשונים בעונה הסדירה בשל מחלה ערך ג'יימס את הופעת הבכורה שלו כסיניור ב-26 בנובמבר, ורשם 13 נקודות, 4 אסיסטים ו-3 ריבאונדים בהפסד 60–63 בהארכה לראנצ'ו כריסטיאן. כסיניור הוא העמיד ממוצעים של 14.2 נקודות, 5.5 ריבאונדים, 2.4 אסיסטים ו-1.8 חטיפות למשחק, והוביל את קבוצתו למאזן 23–11. הוא נבחר למשחק מקדונלד'ס אול-אמריקן, בו קלע 15 נקודות (חמש שלשות) בהפסד 106–109 של קבוצתו וסיים שני בתחרות ההטבעות של האירוע, ולנייקי הופ סאמיט, בו קלע 11 נקודות בניצחון נבחרת ארצות הברית 90–84 על שאר העולם. לדברי אביו, כבר ב-2015 קיבל ג'יימס הצעות למלגות ומכתבי עניין מתוכניות כדורסל מכללות. הוא דורג במקום ה-20 על ידי ESPN וה-28 על ידי 247Sports מבין כל מסיימי התיכונים ב-2023, וקיבל בין היתר הצעות מאוניברסיטת המדינה של אוהיו, אוניברסיטת אורגון ואוניברסיטת דרום קליפורניה. ב-6 במאי התחייב ג'יימס לשחק בדרום קליפורניה USC. בבוקר 24 ביולי 2023 התמוטט ג'יימס במהלך אימון במרכז גאלן שבאוניברסיטת דרום קליפורניה, ומאוחר יותר התברר כי לקה בדום לב. הוא שוחרר מבית החולים כעבור שלושה ימים ובדצמבר קיבל אישור לחזור לשחק. ב-10 בדצמבר הוא רשם את הופעת הבכורה שלו במכללות ורשם 4 נקודות, 3 ריבאונדים, 2 אסיסטים, 2 חטיפות וחסימה ב-16 דקות בהפסד 79–84 ללונג' ביץ' סטייט, וב-30 בדצמבר קלע שיא קריירה של 15 נקודות בהפסד 70–86 לאוניברסיטת המדינה של אורגון. ג'יימס שיחק בסך הכל 25 משחקים במדי הטרויאנס והעמיד בהם ממוצעים של 4.8 נקודות, 2.8 ריבאונדים ו-2.1 אסיסטים למשחק. ב-27 ביוני 2024 נבחר ג'יימס במקום ה-55 בדראפט ה-NBA ‏2024 על ידי קבוצתו של אביו, לוס אנג'לס לייקרס. על פי פרשן ESPN בוב מאיירס, סוכנם של ברוני ואביו, ריץ' פול, איים על קבוצות הליגה כי אם קבוצה שאינה הלייקרס תבחר בו, הוא ישחק בליגת העל האוסטרלית בכדורסל ולא ב-NBA. סנדקו של ג'יימס הוא שחקן ה-NBA כריס פול. ביוני 2021 הופיע ג'יימס לראשונה על השער של ספורטס אילוסטרייטד לצד חברי ארגון הספורט האלקטרוני FaZe Clan. לג'יימס קהל מדיה חברתית גדול: במאי 2019 הוא פתח חשבון אינסטגרם והגיע למיליון עוקבים כבר ביומו הראשון ברשת החברתית, כשסיים את התיכון היו לו למעלה משבעה מיליון עוקבים ונכון ליוני 2024 יש לו 7.9 מיליון עוקבים באינסטגרם ו-5.8 עוקבים בטיקטוק. ג'יימס נחשב לאחד השחקנים עם הפוטנציאל לרווח הכי גדול משמו, תדמיתו ודמותו (NIL) בקרב ספורטאי מכללות. בפברואר 2022 הוא הגיש בקשה לסימנים מסחריים על וריאציות של שמו: ברוני, בי. ג'יי ג'וניור וברונלד, ובתיכון חתם על עסקאות NIL עם נייקי ו-חברת Beats של ד"ר דרה. ג'יימס לבש בחטיבת הביניים את החולצה מספר 0 לכבוד שחקן ה-NBA האהוב עליו, ראסל וסטברוק, ובתיכון ובמכללות לבש גם את המספרים 23 ו-6 המזוהים עם אביו. מדיה וקבצים בנושא ברוני ג'יימס בוויקישיתוף ברוני ג'יימס, ברשת החברתית אינסטגרם ברוני ג'יימס, ברשת החברתית טיקטוק פרופיל, באתר Sports-Reference פרופיל, באתר eurobasket פרופיל, באתר ליגת ה-NBA יהונתן אליהו‏, בן של מלך, באתר וואלה, 2 באוגוסט 2019 בן המלך מתחמם: הכירו את ברוני ג'יימס, באתר ערוץ הספורט, 23 בפברואר 2022 יואב מודעי, ‏בני מלוכה: כל מה שידוע על הבנים של לברון ג'יימס, באתר ערוץ הספורט, 13 באוגוסט 2022 לא רק 'הבן של': המסע של ברוני ג'יימס ל-NBA, באתר ONE‏, 28 ביוני 2024 In 2004, celebrities start their own baby boom, Houston Chronicle, ‏31 בדצמבר 2004 LeBron James Jr. Is Pretty Good at Basketball, Too, ABC News, ‏23 בדצמבר 2014 Sons of LeBron James, Juwan Howard play, ESPN, ‏2 באוגוסט 2012 The wild ride of 'Bronny' James and the North Coast Blue Chips, USA Today, ‏22 ביולי 2018 LeBron watches 13-year-old son lead school to title, USA Today, ‏27 בפברואר 2018 צפו: הבן של לברון מטביע - והוא רק בן 14, באתר ynet, 5 בדצמבר 2018 Bronny James makes middle school debut with dad cheering him on, לוס אנג'לס טיימס, ‏3 בדצמבר 2018 ‏בניהם של לברון ג'יימס ודוויין ווייד ישתפו פעולה בתיכונים, באתר ספורט1, 30 במאי 2019 Bronny James, Zaire Wade expected to attend Sierra Canyon, Los Angeles Daily News, ‏29 במאי 2019 Bronny James, Zaire Wade Sierra Canyon Team to Appear on ESPN Networks 15 Times, Bleacher Report, ‏15 בנובמבר 2019 Bronny James makes high school basketball debut, No. 3 Sierra Canyon dominates opener, MaxPreps, ‏22 בנובמבר 2019 Bronny James scores go-ahead layup with dad LeBron courtside, ESPN, ‏14 בדצמבר 2019 Bronny James: Highlights and top moments, freshman season at Sierra Canyon, Los Angeles Daily News, ‏14 בפברואר 2020 CIF state basketball games canceled because of coronavirus, לוס אנג'לס טיימס, ‏12 במאי 2020 חשש שברוני ג'יימס לא יחזור לשחק העונה, באתר ערוץ הספורט, 26 בפברואר 2021 Sources: Bronny James undergoes knee surgery after tearing meniscus, ESPN, ‏25 בפברואר 2021 כולם מסתכלים עליו: בנו של לברון שב לפרקט, באתר ערוץ הספורט, 12 ביוני 2021 LeBron James, Drake and more in attendance for Bronny James' star-studded season debut, ESPN, ‏11 ביוני 2021 בשם הבן: 19 לברוני מול התיכון של לברון, באתר ערוץ הספורט, 5 בדצמבר 2021 Bronny James, Sierra Canyon boys basketball will see top players transfer out this summer, Los Angeles Daily News, ‏3 ביוני 2022 Bronny James, Bryce James and CBC play three-game Europe trip: Analysis, highlights and more, ESPN, ‏18 באוגוסט 2022 Bronny James flashes high-level potential in senior debut, BVM Sports, ‏29 בנובמבר 2022 Bronny James’s High School Career Ends With Sierra Canyon Playoff Loss, Sports Illustrated, ‏8 במרץ 2023 צפו: ברוני ג'יימס הפסיד בתחרות ההטבעות, לברון לא אהב את זה, באתר וואלה, 28 במרץ 2023 How did Bronny James fare in McDonald's All American Game?, USA Today, ‏28 במרץ 2023 עם לברון ביציע: ברוני ג'יימס הוביל את ארה"ב, באתר ONE‏, 9 באפריל 2023 With LeBron front row, Bronny James leads U.S. at Nike Hoop Summit, ESPN, ‏9 באפריל 2023 LeBron: Stop recruiting LeBron Jr., ESPN, ‏25 בפברואר 2015 פרופיל גיוס למכללות, באתר ESPN פרופיל גיוס למכללות, באתר 247Sports נשאר קרוב לאבא: ברוני ג'יימס בחר לשחק במכללת דרום קליפורניה, באתר ynet, 7 במאי 2023 Bronny James, No. 19 recruit in 2023, commits to USC, ESPN, ‏6 במאי 2023 ברוני ג'יימס לקה בדום לב במהלך אימון, מצבו יציב, באתר וואלה, 25 ביולי 2023 מחלים: ברוני ג'יימס שוחרר מבית החולים, באתר ערוץ הספורט, 27 ביולי 2023 ברוני ג'יימס קיבל אישור לשוב לשחק כדורסל, באתר ערוץ הספורט, 1 בדצמבר 2023 ברוני ריגש, לברון התגאה: הענקת לי חיים נוספים, באתר ONE‏, 11 בדצמבר 2023 Bronny James scores career-high 15 points, including highlight-reel dunk, in USC loss, USA Today, ‏31 בדצמבר 2023 פרופיל, באתר אוניברסיטת דרום קליפורניה ילד של אבא: ברוני יחבור ללברון ג'יימס בלייקרס, באתר ONE‏, 27 ביוני 2024 "אם תבחרו בברוני ג`יימס, הוא יעבור לאוסטרליה", באתר ערוץ הספורט, 28 ביוני 2024 LeBron James Jr. put on a dominant show with godfather Chris Paul watching, Yahoo! Sports, ‏5 במרץ 2018 Bronny James rants about girls and weed, gets smack-talked by Draymond Green in first day on Instagram, Yahoo! Sports, ‏29 במאי 2019 אדם זגוריה, ‏Bronny James Commits to U.S.C. as Father Dreams of N.B.A. Meet-Up, New York Times, 7 במאי 2023 ברוני ג'יימס, ברשת החברתית אינסטגרם ברוני ג'יימס, ביישום טיקטוק Bronny James tops NIL valuation projections from On3, On3, ‏6 במאי 2023 Bronny James' NIL deals, explained: Nike, Beats by Dre among brands teaming up with LeBron's son, Sporting News, ‏28 במרץ 2023 LeBron James Says Sons Chose Numbers in Honor of Steph Curry, Russell Westbrook, Bleacher Report, ‏15 במרץ 2016 Lakers' LeBron James 'proud' that his son Bronny surprised him by wearing his jersey number, CBS Sports, ‏4 בדצמבר 2018